Team Me

Historie

Team Me gjorde sin konsertdebut i Trondheim 22. januar 2010, etter å ha blitt plukket ut som en av ti finalister til Urørtfinalen 2010.  Denne arrangeres av NRK Urørt, som er NRK P3
sin egen nettportal og radioprogram for unge norske usignerte artister. Bandet Team Me eksisterte ikke på dette tidspunktet, det var låtskriver og nå også bandets frontfigur og grunnlegger Marius Drogsås Hagen, som fikk sitt bidrag plukket ut, og måtte samle sammen et band på kort tid for å spille konsert i finalen. Andre finalister dette året var blant annet
Kvelertak,  Blood Command  og The Pink Robots.  Sistnevnte tok seieren i selve finalen, og Kvelertak kom på andreplass, men uansett fikk bandet oppmerksomhet for sin finalelåt "Fool" som senere ble spillelistet på NRK P3. 
I månedene som fulgte, spredte bandets sanger "Fool" and "Weathervanes and Chemicals" på blogger rundt i verden, og bandet spilte flere konserter, inkludert festivalopptredener på 
Øyafestivalen, Pstereo og Volumfestivalen sommeren 2010.  I en artikkel i det britiske musikkmagasinet Drowned In Sound, trakk flere bransjeaktører ut Team Me som ett av Norges mest spennende band for øyeblikket, og bandet var blant de første til å bli offentliggjort til By:larm 2011 og  The Great Escape 2011 i Brighton, UK.
Vinteren 2011 annonserte Team Me at de hadde signert med det norske plateselskapet Propeller Recordings, og en EP ble sluppet. Sangen "Dear Sister" fra denne utgivelsen ble radiolistet både i Norge, Storbritannia og i USA. 
I løpet av 2011 spilte Team Me på flere musikkfestivaler rundt i Europa, deriblant The Great Escape i Brighton, Club NME i London, Reeperbahn festivalen i Hamburg, Øyafestivalen i Oslo, Iceland Airwaves, i Reykjavik  og  Berlin Independent Nights. Bandet turnerte også i Storbritannia, Europa og Norge  som support for
Britiske  The Wombats, med norske Tord Øverland Knudsen på bass.

To The Treetops! (2011—2012)

I oktober 2011 slapp Team Me sitt debutalbum "To The Treetops!" i Norge. Albumet fikk massiv respons blant norsk media, med terningkast 6 blant annet fra Aftenposten, Dagsavisen, Hamar Arbeiderblad, Adresseavisen, Østlendingen og Tønsberg Blad, flere hevdet det å være en av tidenes beste debutalbum gjort av et norsk popband. I kjølvannet av utgivelsen
har bandet spilt mange utsolgte konserter i Norge, deriblant en utsolgt konsert på Rockefeller i mars 2012. I mars 2012 ble albumet slippet internasjonalt, også denne gang til gode kritikker. 
Etter bandets opptreden på SXSW-festivalen i Austin, Texas i mars 2012 , plukket det Britiske Musikkmagasinet NME ut Team Me som  "one of their 10 new favorite bands" fra festivalens omfangsrike program som teller mer enn 2000 band. Team Me har også i 2012 turnert utenfor landegrensene, med tre europaturnéer i mars og mai og oktober 2012, samt konserter i New York og Los Angeles, samt en utsolgt konsert i Tokyo i May 2012, på spillestedet Liquid Room. 
Sommeren 2012 spilte Team Me konserter blant annet på Roskildefestivalen i Denmark, Hovefestivalen i Arendal, Latitude i UK; Dour Festivalen i Belgia, Parades De Coura i Portugal og Haldern Pop Festival i Tyskland. I desember 2012 annonserte bandet at de skulle ta en lengre pause etter turneavslutning på Sentrum Scene i Oslo.

Blind As Night (2014)

I februar 2014 slapp Team Me uannonsert en helt ny singel "F is For Faker" som øyeblikkelig ble A-lista på NRK P3. Samme vinter spilte bandet konserter på bransjefestivalen SXSW i Texas og i New York, og utsolgte konserter i Oslo, Bergen og Trondheim.  Utover våren annonserte bandet flere detaljer rundt sitt kommende andrealbum og spilte sommeren 2014 flere festivaler i Europa og Norge.  Andrealbumet "Blind As Night" ble sluppet i Norge 1. september og fikk veldig gode kritikker i Norsk presse, terningkast 6 i Bergensavisen og Østlendingen, og terningkast 5 i Dagbladet, Aftenposten, Dagsavisen, NRK P3, Adresseavisen, Gaffa, Stavanger Aftenblad og Fædrelandsvennen. Det ble sluppet en musikkvideo til tittelsporet hvor bandmedlemmene tilsynalatende våkner til live under vann. 
Høsten 2014 ble singelen "Kick & Curse" sluppet, også denne A-listet på NRK P3, etterfulgt av en lengre norgesturné med konserter i 14 ulike Norge byer. 
Lørdag 29. november spilte Team Me live på prisutdelingen til P3 Gull, hvor de også var nominert til "Årets liveband".